Cultura programa la comèdia “Vània” de la companyia Moma Teatre
07 de febrer 2017

​![](/media/rnuc3xqe/82_vania.jpg)  
  

La delegació de Cultura programa l'obra de teatre _Vània_ de la companyia Moma Teatre. L'obra es representarà este pròxim diumenge 12, a les 19 hores en la Casa Municipal de la Cultura, situada en la c/Progreso, 9 del Port de Sagunt. Es tracta d'una comèdia en

castellà, apta per a tots els públics.

  
La intel·ligència i la comprensió de Chéjov cap als seus personatges és admirable perquè els estima sense límit i els observa amb metòdica ciència forense. Ens mostra els vestigis d’allò no dit i d’allò no fet; d’allò somiat i allò desitjat que no s’ha esdevingut però que roman cisellat en el rostre i esculpit en el cos, que aflora en els gestos. Amb el seu característic humor patètic, ens convida a parar esment d’una constel·lació d’homes i espectres d’homes, mentres fan i diuen. La comèdia humana. Fa sol. Plou portes endins.

L'obra és una adaptació d’_Oncle Vània_ d’Anton Txékhov. Amb la traducció de Rodolf Sirera i la dramatúrgia i direcció de la mà de Carles Alfaro.

  
L'obra té una durada de 105 minuts i un preu d’entrada de 7 euros.

*   [](http://www.facebook.com/sharer.php?u=https://aytosagunto.es/va/actualitat/cultura-programa-la-comedia-vania-de-la-companyia-moma-teatre/ "Facebook")
*   [](http://twitter.com/share?url=https://aytosagunto.es/va/actualitat/cultura-programa-la-comedia-vania-de-la-companyia-moma-teatre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-programa-la-comedia-vania-de-la-companyia-moma-teatre/ "Linked In")
*   [](mailto:?body=https://aytosagunto.es/va/actualitat/cultura-programa-la-comedia-vania-de-la-companyia-moma-teatre/)